Ragnar Þór er harðorður í garð embættismanna . VÍSIR / STEFÁN Formaður VR segir embættismannaelítuna hafa dansað trylltan dans í sjálftöku síðustu mánuði . Hann segir nýja fjármálaáætlun ríkisstjórnarinnar blauta tusku framan í verkalýðshreyfinguna . VR sendi frá sér harðorða tilkynningu í gær og komst þar í hóp fjölmargra aðila sem gert hafa athugasemdir við fimm ára fjármálaáætlun ríkisstjórnarinnar sem kynnt var í vikunni . „ Þessi fjármálaáætlun gefur til kynna að það eigi ekkert að bregðast við þessari grafalvarlegu stöðu sem komin er upp á vinnumarkaði . Heldur virðist þetta vera enn ein blauta tuskan sem verið er að senda verkalýðshreyfingunni , “ segir Ragnar Þór . Hann gagnrýnir flata 1% skattalækkun sem boðuð er harðlega og telur að rétt hefði verið að hækka frekar persónuafslátt . „ Síðan erum við með hækkanir á eldsneyti til dæmis sem munu koma sér illa fyrir þá sem eru með verðtryggð húsnæðislán og svosem líka þá sem eru á leigumarkaði , með áhrifum á vísitöluna , “ segir Ragnar . Hann gefur lítið fyrir allt tal um stöðugleika , og telur að ríkisstjórnin hefði átt að setja fordæmi í áætluninni meðþví að vinda ofan af nýlegum ákvörðunum kjararáðs með einhverjum hætti . „ Embættismannaelítan hefur sópað til sín og dansað trylltasta dansinn í sjálftöku undanfarna mánuði og síðasta ár , til dæmis með ákvörðunum kjararáðs . Að vinda ekki ofan af því strax , þetta er það sem er lagt upp fyrir okkur sem erum að fara inn í næstu kjarasamninga , “ segir Ragnar að lokum .